Здравейте, майка ми бе подписала договор с А1 (тогава Мтел) на 02.06.2017 за две години с месечна такса 40 лв. Сега тя прецени, че той не е необходимо да се подновява и реши да премине на ваучер. На 28.05.2019 тя успя да си смени тарифата, но от А1 начислиха пълна месечна такса. Периодът, за който А1 начисляват месечните такси, е от 23-то до 23-то число, т.е. майка ми е ползвала “старата” си тарифа (40 лв) само за 5-6 дни (от 23.05.2019 до 28.05.2019).


Въпросът ми е имат ли право от А1 да начисляват цялата месечна такса само за няколко дни текущо потребление?


Важно е да се подчертае, че така или иначе договорът изтича на 02.06.2019, така че от А1 са начислили таксата от 23.05.2019 до 23.06.2019?


Благодаря предварително.


П.П. За перипетиите, през които тя мина, и наглите лъжи от страна на А1 ще отворя скоба в някой друг път.




Имат ли право от А1 да начисляват цялата месечна такса само за няколко дни текущо потребление?
==============================================================================================

 

Здравейте, г-н Димов,


от А1 следва да начислят такса само за периода на потребление, но все пак е препоръчително да се прегледа договорът, тъй като е възможно да има подобни клаузи, които да противоречат на Закона за електронните съобщения.


Поздрави,  

адв. Николина Митова  

0898 303092


